Norlys reducerer prisen på offentlig opladning

Der er godt nyt fra Norlys til elbilister. Fremover bliver det nemlig markant billigere at svinge forbi en ladestander fra elkoncernen, hvis bilen skal lades.

På destinationsladere, op til 22 kW, falder prisen med knap 1,5,- krone, så bliver bliver 2,49,- kroner per kilowatt. Det gælder også de mange tusinde ladere, som Norlys har opsat på baggrund af kommunale udbud af ladestandere.

“Vi vil gerne have endnu flere til at lade hos Norlys, og prisen spiller helt naturligt en stor rolle for, hvor du som elbilejer vælger at sætte bilen til opladning. Derfor sænker vi nu prisen, hvilket også gør det endnu mere attraktivt for danskerne at skifte fossilbilen ud med en elbil,” siger Ellen Trolle, direktør i Norlys’ ladestanderforretning.

På lynladerne (+100 kW) falder prisen med 0,5 kroner og ender på 3,49,- kroner per kilowatt.

Prisforskellen mellem lyn- og destinationsladere, er helt naturlig fortæller Norlys.

“Når du lynlader, vil du gerne kunne komme hurtigt videre, og den bekvemmelighed koster lidt mere, end hvis du har bedre tid. Derudover er der mange danskere, der ikke mulighed for at få opsat deres egen lader, men som måske har en almindelig 22 kWh ladestander i nabolaget, og vi vil også gerne gøre elbilen til en økonomisk attraktiv transportform for dem,” siger Ellen Trolle.

Nye priser på opladning hos Norlys |
Normale ladestandere (op til 22 kW) | 2,49 kroner per kilowatt (før 3,95 kr/kWh)
Lynladestandere (+100 kW) | 3,49 kroner per kilowatt (før 3,95 kr/kWh)

De nye priser vil kun være gældende for de ladestandere, som Norlys selv driver. De der administreres af for eksempel erhverv er ikke med.

Norlys reducerer prisen på offentlig opladning