Nu sker det: Apple arbejder på lommeregner til iPad

Det har været genstand for utallige jokes og memes på nettet over årene. Det faktum at Apple ikke har ladet noget så simpelt, som en lommeregner, være en del af standardarsenalet af apps på iPad.

Men nu peger rygterne på, at lommeregneren gør sit indtog alle iPads, som vil kunne opdateres til iPadOS 18. Den forventes præsenteret, når Apple afholder sin udviklerkonference WWDC til sommer.

Foruden en introduktion af lommeregner, så forventes opdateringen til iPadOS og iOS i version 18, at handle om AI.

Sådan ser lommeregneren ud på macOS – Apple skulle eftersigende arbejde på en version til iPad

Ét af rygterne i den henseende går på, at Apple ønsker at flytte Siri til næste niveau med LLM. Large Language Models, som vi har lært at kende via ChatGPT og Googles Gemini, skal ifølge rygterne være værktøjet, som skal løfte Siri over konkurrenterne.

Samme rygter siger, at Apple har afholdt samtaler med Google, om at lade deres sprogmodel basere sig på Gemini. Det store spørgsmål skulle eftersigende gå på brandingen. Altså hvorvidt det vil fremgå, at tjenesten er baseret på Googles tjenester.

Om iPad får følge af en lommeregner og hvordan Apple vil udnytte AI, må vi se til september, når opdateringerne sædvanligvis lander.

Nu sker det: Apple arbejder på lommeregner til iPad